Gedig: Sneeu of kapokArgieffoto (Foto: Larisa Koshkina/Pixabay) Carl van der Merwe (Carl Boplaas) (1931-2004) Party manne is tog te slim mandore van die kafbek wat oor sneeu en kapok hul bekke rek. Ons wat weet bly liewer stil daar’s tog ŉ hemelsbreë verskil: Sneeu is hael wat in die winter val kapok is spierwit vlokke wat donsig uit die hemel daal. So het oorle Oupa al toeka gesê as die Bokveld spierwit toegeval lê. Wat weet die slim manne groot taalkokkedore van dié ysige verskil in hul vuurwarm kantore?